Държавен вестник, бр. 78, 2022 г., стр. 173

БРОЙ  78	
Д Ъ Р Ж А В Е Н  В Е С Т Н И К 	
СТР.  173  
(3) Електронният регистър на съдебните 
заседатели се състои от публична и непублич-
на част.
(4) Условията и редът за водене на Елек-
тронния регистър на съдебните заседатели се 
определят с правила на Пленума на Висшия 
съдебен съвет.“
§ 12. В чл. 16 се правят следните изменения 
и допълнения:
1. В ал. 1 след думата „чрез“ се добавя „един-
ната информационна система на съдилищата 
(ЕИСС), а при необходимост чрез“. Запетаята 
след думата „модули“ и думите „а след изграж-
дането на единна информационна система на 
съдилищата – чрез нея“ се заличават.
2. В ал. 2 след думите „не са достигнали 
участие в съдебни заседания от 60 дни в рам-
ките на една календарна година“ и поставената 
след тях запетая се заличават.
3. Алинея 3 се изменя така:
„(3) Всеки съдебен заседател може предва-
рително, в писмен вид, да уведоми админис- 
трацията на съответния съд в кои времеви 
периоди или часове през деня има обективни 
пречки за участие в работата на съда с цел по-
добра организация и планиране на работата.“
4. Създава се ал. 5:
„(5) При недостиг на съдебни заседатели в 
някой съд от района на окръжния съд, в рам-
ките на който съдебен заседател е избран да 
изпълнява функциите си, последният може да 
бъде командирован с негово съгласие за участие 
в определени дела в друг съд от същия район 
при спазване разпоредбите на ЗСВ.“
§ 13. Член 23 се изменя така:
„Чл. 23. (1) Настоящите принципи и правила 
на поведение имат за цел да определят етичните 
изисквания в поведението на съдебните заседа-
тели и да ангажират моралния им дълг, като 
по този начин повишат общественото доверие 
в съдебната власт и издигнат нейния престиж.
(2) Етичните принципи и правилата, произ-
тичащи от тях, очертават стандартите за пове-
дение на съдебните заседатели при изпълнение 
на служебните, обществените и гражданските 
им задължения, които те трябва да възприемат 
и спазват.
(3) Настоящите етични принципи и прави-
ла за поведение са задължителни за всички 
съдебни заседатели, като неспазването им е 
основание за предсрочно освобождаване от 
изпълняваната длъжност на основание чл. 71, 
ал. 1, т. 5 от ЗСВ.
(4) Съдебните заседатели спазват следните 
етични принципи и правила за поведение:
1. социална отговорност:
а) изпълнението на функциите на съдебен 
заседател е граждански дълг, осъществяването 
на който способства за повишаване на довери-
ето в съдебната власт;
б) съдебните заседатели участват активно 
в съдебния процес;
2. законност: съдебните заседатели са длъжни 
да спазват и прилагат Конституцията и зако-
ните на Република България; те осъществяват 
дейността си, като спазват правата и основните 
свободи на гражданите;
3. независимост и обективност:
а) съдебните заседатели действат по съвест и 
убеждение, основано на обективно, всестранно 
и пълно изследване на всички факти и обсто-
ятелства по делото;
б) съдебните заседатели изпълняват функ-
циите си свободно от социални, икономически, 
политически и всякакви други преки или кос-
вени влияния, като не се поддават на натиск, 
заплахи или стимули, независимо от техния 
източник; 
4. безпристрастност:
а) съдебните заседатели се ръководят от 
презумпцията, че обвиненото лице се счита 
за невинно до завършване на наказателното 
производство с влязла в сила присъда;
б) съдебните заседатели изпълняват функ-
циите си без разграничение на личността, 
като не допускат поведение, което може да се 
възприеме, като привилегироване, предразпо-
ложеност, предубеденост или предразсъдък, 
основани на пол, полова идентичност, раса, 
народност, етническа принадлежност, човешки 
геном, гражданство, произход, религия или 
вяра, образование, убеждения, политическа 
принадлежност, лично или обществено положе-
ние, увреждане, възраст, сексуална ориентация, 
семейно положение, имуществено състояние 
или на всякакви други признаци, установени 
в закон или в международен договор, по който 
Република България е страна;
в) съдебните заседатели не допускат контакти 
и създаване на лични отношения със страните 
по делото, които биха породили основателни 
съмнения относно тяхната безпристрастност;
г) съдебните заседатели се въздържат от 
носене на политически, идеологически или 
религиозни символи или сравними атрибути, 
които биха могли да доведат до съмнения от-
носно тяхната обективност и безпристрастност;
5. справедливост: съдебните заседатели са 
представители на обществото в съдебния про-
цес и като такива са длъжни да се грижат за 
постановяване на справедливи съдебни актове;
6. компетентност:
а) съдебните заседатели трябва да притежават 
основни познания по отношение на използва-
ната правна терминология и реда, по който се 
извършва наказателното производство;
б) съдебните заседатели са длъжни да по-
знават и спазват своите права и задължения, 
регламентирани в Конституцията, Закона за 
съдебната власт, Наказателно-процесуалния 
кодекс, настоящата наредба и други нормативни 
актове, както и във вътрешните правила на 
съответните съдилища;